L'Eliana portarà els seus joves a la neu al febrer
09 de Gener de 2024

L'Ajuntament de l'Eliana ha organitzat un viatge a l'estació d'esquí d'Aramón Cerler per a joves d'entre 18 i 30 anys, entre els dies 1 i 4 de febrer. Els objectius que persegueix aquest programa són promocionar l'oci saludable i impulsar els llaços entre els i les joves elianeres.

El viatge estarà sufragat al 60% pel consistori i hi inclourà l'allotjament en règim de mitja pensió, el transport, el forfet dels 3 dies i l'assegurança. Per part seua, les persones participants hauran d'abonar un total de 195 euros i tindran la possibilitat d'aportar el seu propi material, o bé, llogar-ho per 52 euros el d'esquí i 62 el de snow. El casc es podrà llogar també per 14 euros.

Per a qualsevol aclariment sobre el programa, les persones interessades podran contactar amb el Centre d'Informació Juvenil (CIJ) a través del telèfon 96 275 80 30 (extensions 121 i 163) o a través del correu electrònic elijove@leliana.es. Les bases es podran consultar ací.

Juan Espinosa, edil de l'àrea, ha animat la joventut elianera a participar d'aquesta activitat hivernal, que promou la pràctica d'esports com l'esquí o l’snowboard, envoltats dels seus iguals i en un entorn natural.